als_Latn dik_Latn ron_Latn
TIRANE – Në mbyllje të vizitës së papa Franceskut në Shqipëri, Ministria e Brendshme falënderon të gjithë qytetarët për bashkëpunimin dhe sjelljen e tyre në këtë ditë të shënuar.
“Ministria e Punëve të Brendshme shpreh mirënjohjen dhe falënderimet për të gjithë qytetarët, për bashkëpunimin me forcat e policisë dhe strukturat e tjera të sigurisë, duke u bërë pjesë e rëndësishme e angazhimit madhor për të garantuar mbarëvajtjen e plotë të vizitës historike të Shenjtërisë së Tij, Papa Françeskut në Shqipëri”, thuhet në deklaratë.
“Falë kontributit Tuaj dhe angazhimit maksimal të rreth 2500 punonjësve të Policisë së Shtetit dhe forcave të tjera të sigurisë, ne konfirmuam dhe një herë vlerat e larta të mikpritjes, tolerancës, bashkëjetesës, qytetarisë dhe harmonisë. Faleminderit të gjithëve”, thekson Ministria e Brendshme.
als_Latn als_Latn als_Latn